CELEX: 32013R0817
Language: hu
Date: 2013-08-28 00:00:00
Title: A Bizottság 817/2013/EU rendelete ( 2013. augusztus 28. ) az 1333/2008/EK európai parlamenti és tanácsi rendelet II. és III. mellékletének és a 231/2012/EU bizottsági rendelet mellékletének az oktenil-borostyánkősavval módosított gumiarábikum tekintetében történő módosításáról  EGT-vonatkozású szöveg

29.8.2013   
            
            
               HU
            
            
               Az Európai Unió Hivatalos Lapja
            
            
               L 230/7
            
         A BIZOTTSÁG 817/2013/EU RENDELETE
   (2013. augusztus 28.)
   az 1333/2008/EK európai parlamenti és tanácsi rendelet II. és III. mellékletének és a 231/2012/EU bizottsági rendelet mellékletének az oktenil-borostyánkősavval módosított gumiarábikum tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére, 14. cikkére és 30. cikke (5) bekezdésére,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és felhasználási feltételeiket.
            
         
               (2)
            
            
               Az 1333/2008/EK rendelet III. melléklete meghatározza az élelmiszer-adalékanyagokban, élelmiszerenzimekben, élelmiszer-aromákban és tápanyagokban való felhasználásra jóváhagyott élelmiszer-adalékanyagok uniós jegyzékét és felhasználási feltételeiket.
            
         
               (3)
            
            
               A Bizottság 231/2012/EU bizottsági rendelete (3) meghatározza az 1333/2008/EK rendelet II. és III. mellékletében felsorolt élelmiszer-adalékanyagok specifikációit.
            
         
               (4)
            
            
               Az 1331/2008/EK rendelet 3. cikkének (1) bekezdésében említett egységes eljárásnak megfelelően az említett jegyzékek és specifikációk naprakésszé tétele a Bizottság kezdeményezésére vagy kérelemre történhet.
            
         
               (5)
            
            
               2007. november 12-én kérelmet nyújtottak be az oktenil-borostyánkősavval módosított gumiarábikum bizonyos élelmiszer-csoportok és ízesítőanyagok emulgeátoraként való használatának engedélyezése céljából, majd a kérelmet a tagállamok számára hozzáférhetővé tették.
            
         
               (6)
            
            
               Az Európai Élelmiszerbiztonsági Hatóság értékelte az oktenil-borostyánkősavval módosított gumiarábikum ízesítőanyagok és bizonyos más élelmiszerek emulgeátoraként való felhasználásának biztonságosságát, és 2010. március 11-én közzétette erre vonatkozó véleményét (4). A hatóság megállapította, hogy a rendelkezésre álló vizsgálatok eredményei, valamint a gumiarábikumra és más, oktenil-borostyánkősavval módosított keményítőkre vonatkozó információk alapján az oktenil-borostyánkősavval módosított gumiarábikum élelmiszerek emulgeátoraként történő felhasználása – a javasolt felhasználási módok és felhasználási szintek betartása mellett – nem ad okot biztonsági aggályokra.
            
         
               (7)
            
            
               Technológiai szempontból szükség van az oktenil-borostyánkősavval módosított gumiarábikum bizonyos élelmiszerek emulgeátoraként és különféle élelmiszerekhez hozzáadott aromaolaj-emulziók emulgeátoraként való használatára, mivel a létező emulgeátorokhoz viszonyítva kedvezőbb tulajdonságokkal rendelkezik. Ezért helyénvaló engedélyezni az oktenil-borostyánkősavval módosított gumiarábikum felhasználását a kérelemben szereplő élelmiszer-kategóriákban, és az említett élelmiszer-adalékanyaghoz az E 423 számot hozzárendelni.
            
         
               (8)
            
            
               Az oktenil-borostyánkősavval módosított gumiarábikumnak az élelmiszer-adalékanyagoknak az 1333/2008/EK rendelet II. és III. mellékletében létrehozott uniós jegyzékeibe történő első felvételekor az oktenil-borostyánkősavval módosított gumiarábikumra vonatkozó specifikációkat fel kell venni a 231/2012/EU rendeletbe.
            
         
               (9)
            
            
               Az 1333/2008/EK és a 231/2012/EK rendeletet ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. és III. melléklete e rendelet I. mellékletének megfelelően módosul.
   2. cikk
   A 231/2012/EU rendelet melléklete e rendelet II. mellékletének megfelelően módosul.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 28-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2008.12.31., 16. o.
   
      (2)  HL L 354., 2008.12.31., 1. o.
   
      (3)  HL L 83., 2012.3.22., 1. o.
   
      (4)  EFSA Journal 2010; 8(3):1539.
   
      I. MELLÉKLET
      
                  A.
               
               
                  Az 1333/2008/EK rendelet I. melléklete a következőképpen módosul:
                  
                              1.
                           
                           
                              A B. rész 3. táblázatában – „Színezékeken és édesítőszereken kívüli egyéb élelmiszer-adalékanyagok” – az E 422 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                              
                                          „E 423
                                       
                                       
                                          Oktenil-borostyánkősavval módosított gumiarábikum”
                                       
                                    
                        
                              2.
                           
                           
                              Az E. rész a következőképpen módosul:
                              
                                          a)
                                       
                                       
                                          A 05.4. kategóriában – „Díszítések, bevonatok és töltelékek, kivéve a 4.2.4. kategóriába tartozó, gyümölcsalapú töltelékeket” az E 416 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                                          
                                                       
                                                   
                                                   
                                                      „E 423
                                                   
                                                   
                                                      Oktenil-borostyánkősavval módosított gumiarábikum
                                                   
                                                   
                                                      10 000
                                                   
                                                   
                                                      Kizárólag bevonatok”
                                                   
                                                   
                                                       
                                                   
                                                
                                    
                                          b)
                                       
                                       
                                          A 12.6. kategóriában – „Szószok” – az E 416 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                                          
                                                       
                                                   
                                                   
                                                      „E 423
                                                   
                                                   
                                                      Oktenil-borostyánkősavval módosított gumiarábikum
                                                   
                                                   
                                                      10 000”
                                                   
                                                   
                                                       
                                                   
                                                   
                                                       
                                                   
                                                
                                    
                                          c)
                                       
                                       
                                          A 14.1.4. kategóriában – „Ízesített italok” – az E 405 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                                          
                                                       
                                                   
                                                   
                                                      „E 423
                                                   
                                                   
                                                      Oktenil-borostyánkősavval módosított gumiarábikum
                                                   
                                                   
                                                      1 000
                                                   
                                                   
                                                      kizárólag energiaitalokban és gyümölcslevet tartalmazó italokban”
                                                   
                                                   
                                                       
                                                   
                                                
                                    
                        
            
                  B.
               
               
                  Az 1333/2008/EK rendelet III. melléklete a következőképpen módosul:
                  A 4. részben – „Élelmiszer-adalékok (hordozók is) élelmiszer-aromákban” – az E 416 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                  
                              „E 423
                           
                           
                              Oktenil-borostyánkősavval módosított gumiarábikum
                           
                           
                              A következő kategóriák esetében alkalmazott aromaolaj-emulziók: 03 – Fagyasztott állapotban fogyasztható készítmények; 07.2. – Finompékáruk; 08.2. – Feldolgozott hús, kizárólag feldolgozott baromfi; 09.2. – Feldolgozott hal és halászati termékek, beleértve a puhatestűeket és a rákféléket is, valamint a 16. kategória esetében: Desszertek, kivéve az 1., 3. és 4. kategóriába tartozó termékeket.
                           
                           
                              500 mg/kg az emulziós aromában
                           
                        
                              A következő kategória esetében alkalmazott aromaolaj-emulziók: 14.1.4. – Ízesített italok, kizárólag gyümölcslevet nem tartalmazó ízesített italok, gyümölcslevet tartalmazó szénsavas ízesített italok, valamint a 14.2. kategória esetében: Alkoholtartalmú italok, beleértve az alkoholmentes és kis alkoholtartalmú megfelelőiket is
                           
                           
                              220 mg/kg az emulziós aromában
                           
                        
                              A következő kategóriák esetében alkalmazott aromaolaj-emulziók: 05.1. – A 2000/36/EK irányelv hatálya alá tartozó kakaó- és csokoládétermékek, 05.2. – Egyéb édességek, ideértve a leheletfrissítő cukorkákat is, 05.4. – Díszítések, bevonatok és töltelékek, kivéve a 4.2.4. kategóriába tartozó, gyümölcsalapú töltelékeket, valamint a 06.3. kategória esetében: Reggeli gabonapehely.
                           
                           
                              300 mg/kg az emulziós aromában
                           
                        
                              A következő kategória esetében alkalmazott aromaolaj-emulziók: 01.7.5. – Ömlesztett sajt.
                           
                           
                              120 mg/kg az emulziós aromában
                           
                        
                              A következő kategória esetében alkalmazott aromaolaj-emulziók: 05.3. – Rágógumi.
                           
                           
                              60 mg/kg az emulziós aromában
                           
                        
                              A következő kategória esetében alkalmazott aromaolaj-emulziók: 01.8. – Tejpótlók, beleértve az italfehérítőket is; 04.2.5. – Dzsem, zselé, gyümölcsíz és hasonló termékek; 04.2.5.4. – Mogyoróvaj és mogyorókrém; 08.2. – Feldolgozott hús; 12.5. – Levesek és erőlevesek, 14.1.5.2 – Egyéb, kizárólag instant kávé és tea, valamint gabonaalapú készételek.
                           
                           
                              240 mg/kg az emulziós aromában
                           
                        
                              A következő kategória esetében alkalmazott aromaolaj-emulziók: 10.2. – Feldolgozott tojás és tojástermékek.
                           
                           
                              140 mg/kg az emulziós aromában
                           
                        
                              A következő kategória esetében alkalmazott aromaolaj-emulziók: 14.1.4. – Ízesített italok, kizárólag szénsavmentes, gyümölcslevet tartalmazó ízesített italok; 14.1.2. – A 2001/112/EK irányelvben meghatározott gyümölcslevek és zöldséglevek, kizárólag zöldséglevek; valamint a következő kategória esetében: 12.6. – Szószok, húslevek és édes szószok.
                           
                           
                              400 mg/kg az emulziós aromában
                           
                        
                              A következő kategória esetében alkalmazott aromaolaj-emulziók: 15. – Fogyasztásra kész fűszeres falatkák és snackek.
                           
                           
                              440 mg/kg az emulziós aromában”
                           
                        
            
   
      II. MELLÉKLET
      A 231/2012/EU rendelet melléklete az E 422 élelmiszer-adalékanyag specifikációit követően a következő bejegyzéssel egészül ki:
      
         „E 423 OKTENIL-BOROSTYÁNKŐSAVVAL MÓDOSÍTOTT GUMIARÁBIKUM
         
         
                     
                        Szinonimák
                     
                  
                  
                     Hidrogén-oktenil-butándioát-gumiarábikum; hidrogén-oktenil-szukcinát-gumiarábikum; OSA-val módosított gumiarábikum; OSA-val módosított arabmézga
                  
               
                     
                        Meghatározás
                     
                  
                  
                     Az oktenil-borostyánkősavval módosított gumiarábikumot a gumiarábikum (Acacia seyal) vagy a gumiarábikum (Acacia senegal) legfeljebb 3 % oktenil-borostyánkősav-anhidrid-tartalmú vizes oldatban történő észterezésével állítják elő. Ezt követően porlasztva szárítják.
                  
               
                     EINECS
                  
                  
                      
                  
               
                     Kémiai név
                  
                  
                      
                  
               
                     Összegképlet
                  
                  
                      
                  
               
                     Tömegátlag-molekulatömeg
                  
                  
                     Móltört (i): 3,105 g/mol
                     Móltört (ii): 1,106 g/mol
                  
               
                     Analitika
                  
                  
                      
                  
               
                     
                        Leírás
                     
                  
                  
                     Krémszínű vagy világosbarna, nagy folyékonyságú por
                  
               
                     
                        Azonosítás
                     
                  
               
                     5 %-os oldat viszkozitása 25 °C-on
                  
                  
                     Legfeljebb 30 mPa.s
                  
               
                     Kicsapási reakció
                  
                  
                     Ólom-szubacetát-oldatban (tesztoldat) pelyhes anyag csapódik ki belőle.
                  
               
                     Oldhatóság
                  
                  
                     Vízben korlátlanul oldódik; etanolban nem oldódik
                  
               
                     5 %-os vizes oldat pH-ja
                  
                  
                     3,5–6,5
                  
               
                     
                        Tisztaság
                     
                  
               
                     Szárítási veszteség
                  
                  
                     Legfeljebb 15 % (105 °C-on, 5 órán át)
                  
               
                     Észterezés mértéke
                  
                  
                     Legfeljebb 0,6 %
                  
               
                     Összes hamu
                  
                  
                     Legfeljebb 10 % (530 °C-on)
                  
               
                     Savban nem oldódó hamu
                  
                  
                     Legfeljebb 0,5 %
                  
               
                     Vízben nem oldódó anyagok
                  
                  
                     Legfeljebb 1,0 %
                  
               
                     Keményítő- vagy dextrintartalom vizsgálata
                  
                  
                     1:50 vizes mintaoldatot felforralunk, majd kb. 0,1 ml jód tesztoldatot adunk hozzá. Nem színeződhet kékre vagy pirosra.
                  
               
                     Tannintartalmú gumitartalom vizsgálata
                  
                  
                     10 ml 1:50 vizes mintaoldathoz kb. 0,1 ml vasklorid tesztoldatot adunk. Nem színeződhet feketére vagy képezhet feketés csapadékot.
                  
               
                     Oktenil-borostyánkősav-maradék
                  
                  
                     Legfeljebb 0,3 %
                  
               
                     Ólom
                  
                  
                     Legfeljebb 2 mg/kg
                  
               
                     
                        Mikrobiológiai kritériumok
                     
                  
               
                     
                        Salmonella sp.
                  
                  
                     Nincs jelen 25 g-ban
                  
               
                     
                        Escherichia coli
                     
                  
                  
                     Nincs jelen 1 g-ban”